El Castell d'Alaquàs acull el concert de presentació del CD "Música de la Guerra de Successió espanyola" en memòria d'Ernest Lluch
26/11/2007 14:08:00

# El Castell d'Alaquàs acull el concert de presentació del CD "Música de la Guerra de Successió espanyola" en memòria d'Ernest Lluch

*   26/11/2007 14:08:00
*   [Imprimir](#)
*   Compartir
*    https://www.alaquas.org/documento.asp?id\_do=10313

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10313%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acull%20el%20concert%20de%20presentaci%C3%B3%20del%20CD%20%22M%C3%BAsica%20de%20la%20Guerra%20de%20Successi%C3%B3%20espanyola%22%20en%20mem%C3%B2ria%20d%27Ernest%20Lluch)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10313/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10313/10313_Form_4.jpg)](https://www.alaquas.org/ficheros/documentos/2007/2/10313/10313_Form_10.jpg "<a href='https://www.alaquas.org/ficheros/documentos/2007/2/10313/10313_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull el concert de presentació del CD \"Música de la Guerra de Successió espanyola\" en memòria d'Ernest Lluch</a>")

Aquest CD, interpretat pel grup de música barroca La Folía, ha estat editat amb el patrocini de l'Ajuntament d'Alaquàs i la Fundació Caixa Catalunya

El Castell d'Alaquàs, seu de la Secció Valenciana de la Fundació Ernest Lluch, va acollir dissabte el concert de presentació del CD "Música de la Guerra Successió Espanyola" a càrrec del grup de música barroca La Folía. L'acte, emmarcat dins del XIII Cicle de Concerts de Tardor d'Alaquàs, va servir per retre homenatge a l'exministre i professor de la Universitat de València, Ernest Lluch, amb motiu del seté aniversari de la seua mort.

En l'acte, organitzat per mantindre viva la memòria, el pensament i l'obra d'aquesta personalitat destacada en la democràcia espanyola, van estar presents l'Alcalde d'Alaquàs, Jorge Alarte; el President de la Secció Valenciana de la Fundació Ernest Lluch, Vicent Soler; la Regidora de Cultura a l'Ajuntament d'Alaquàs i Secretària de la Secció Valenciana d'aquesta Fundació, Elvira García; el director del grup de música La Folía, Pedro Bonet; l'editora del CD, Júlia Viladot i el President de l'Associació de Libreros de Viejo y Antiguo de Castilla y León (ALVACAL), Felipe Martínez. Assistiren també els membres de la Comissió Executiva de la Fundació Ernest Lluch a Catalunya, Mario Romeo i Eugeni Giral.

L'homenatge va començar amb la presentació del CD "Música de la Guerra Successió Espanyola" editat amb el patrocini i el suport de l'Ajuntament d'Alaquàs i de la Fundació Caixa Catalunya a través de la Convocatòria d'Ajudes a Projectes Culturals 2007 i en què han col·laborat també la Seu Valenciana de la Fundació Ernest Lluch, el Reial Conservatori Superior de Música de Madrid i l'Asociación de Libreros de Viejo y Antiguo de Castilla y León (ALVACAL).

A continuació, va tindre lloc el concert a càrrec del grup de música La Folía, dirigit per Pedro Bonet i que va comptar amb la interpretació de la veu soprano, Celia Alcedo, el violoncel barroc de Guillermo Martínez, el clavecí de Laura Puerto i les flautes de bec de Pedro Bonet.

Ernest Lluch va nàixer el 21 de gener de 1937 a la població barcelonina de Vilassar de Mar i el 21 de novembre de 2000 va ser assassinat a Barcelona per la banda terrorista ETA. Ernest Lluch va ser un dels membres del grup conegut com "Els deu d'Alaquàs", nou homes i una dona que van ser detinguts per la policia el 24 de juny del 1975 a la Casa d'Exercicis Espirituals de la Puríssima d'Alaquàs per defensar la democràcia, la llibertat i l'autonomia valenciana. Aquest grup format per diferents representants de forces polítiques i socials es reunia periòdicament en aquesta època per tractar de constituir el Consell Democràtic del País Valencià. La seua detenció va quedar com una referència en la recuperació de les llibertats dels valencians. A l'agost del mateix any es va constituir finalment el Consell Democràtic del País Valencià.